Jonas Baronas (1873)

Jonas Baronas (1873 m. vasario 9 d. Kratiškiai, Biržų valsčius – 1952 m. spalio 16 d. Vilnius, palaidotas Rasų kapinėse) – leksikografas, pedagogas, gamtininkas.

 Biografija 
Žmona Elena Baronienė, sūnus Vytautas Baronas. 1894 m. baigė Šiaulių berniukų gimnaziją. 1900 m. Maskvos universitete baigė gamtą ir geografiją.

1900–1906 m. dirbo Vilniaus komercijos banke. 1906–1915 m. Liepojos komercijos mokyklos mokytojas. Pirmojo pasaulinio karo metais mokytojavo Rusijoje. 1918 m. Panevėžio vyrų gimnazijos mokytojas. 1919–1926 m. Ukmergės gimnazijos direktorius. 1926–1928 m. Švietimo ministerijos aukštesniojo mokslo tarėjas, 1928–1936 m. Kauno III-sios gimnazijos direktorius.

1899 m. rinko medžiagą „Lietuvių kalbos žodynui“. 1924 m. „Rusų-lietuvių kalbų žodyno“ autorius. Naudodamiesi šio žodyno 1933 m. leidimu ir palikta medžiaga, sūnus Vytautas Baronas ir Vincas Galinis 1967 m. išleido iki šiol naudojamą „Rusų - lietuvių kalbų žodyną“.

Išleido gamtos mokslo vadovėlių vidurinėms mokykloms. Sukūrė naujadarų, padėjo sukurti lietuvišką gamtos mokslų terminiją.

 Šaltiniai 

Kategorija:Lietuvos geografai
Kategorija:Lietuvos kalbininkai
Kategorija:Lietuvos terminologai
Kategorija:Lietuvos pedagogai